Diari Oficial de la Generalitat Valenciana


Sumari del DOGV 4880, del 10-11-2004 (2004/10682)

Procediment canviari número 46/2002. Cèdula de notificació.
-----------------------------------------------------------

### Dades del document

Número de DOGV
:   4880

Data del DOGV
:   10-11-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/10293


Organisme emissor
:   Jutjat de Primera Instància Número 3 de Torrevieja

Tipus de document
:   Anunci

Procediment canviari número 46/2002. Cèdula de notificació. [2004/Q10930]
  
Procediment: procediment canviari 46/2002
  
Demandant: Copaga y Ventura, SA
  
Procuradora: María Virtudes Valero Mora
  
Demandat: Sucesores de Francisco Ríos Sánchez, SL
  
Interlocutòria
  
Jutgessa que la dicta: Gloria A. Moxica Pruneda
  
Lloc: Torrevieja (Alacant)
  
Data: 13 de maig de 2002
  
Es dóna per presentat l'escrit anterior amb còpia del poder, dels documents i de les còpies que s'hi adjunten, per part de la procuradora María Virtudes Valero Mora, representació que acredita.
  
Antecedents de fet
  
Únic. La procuradora María Virtudes Valero Mora, en nom i representació de Copaga y Ventura, SA, ha presentat demanda de juí canviari contra Sucesores de Francisco Ríos Sánchez, SL, amb domicili a Torrevieja, carrer de València, número 6, en reclamació de 62.698,89 euros de principal i de 18.809,67 euros en concepte d'interessos de demora, despeses i costes.
  
Al títol figuren l'actor com a creditor en concepte de tenidor i el demandat com a deutor, en concepte de lliurat acceptant i com a dates de venciment la de 20 de juliol de 1999 la primera i 10 d'agost de 2001 la darrera.
  
Fonaments de dret
  
1. Una vegada examinada la demanda anterior, s'estima, a la vista de les dades i dels documents aportats, que la part demandant complix els requisits de capacitat, representació i postulació processals, necessaris per a comparéixer a juí, d'acord amb l'establit en els articles 6, 7, 23 i 31 de la Llei 1/2000, d'Enjudiciament Civil (LECn).
  
2. Així mateix, vistes les pretensions formulades a la demanda, este jutjat té jurisdicció i competència objectiva per a tindre'n coneixement, segons els articles 36, 45 i 820 de la llei processal esmentada, i també és competent territorialment mitjançant l'aplicació de l'article esmentat en darrer lloc.
  
3. El títol presentat complix els requisits exigits per la Llei 19/1985, de 16 de juliol, Canviària i del Xec per a l'exercici de les accions per falta de pagament, per la qual cosa procedix acordar les mesures establides en l'article 821 de la LECn.
  
Part dispositiva
  
1. S'acorda incoar, a instància de la procuradora María Virtudes Valero Mora, en nom i representació de Copaga y Ventura, SA, juí canviari contra Sucesores de Francisco Ríos Sánchez, SL, per a l'execució del títol ressenyat en els antecedents d'esta resolució. El juí se substanciarà d'acord amb l'establit en els articles 821 i següents de la LECn.
  
2. En compliment del que s'ha ordenat en l'article 821.2 de la LECn, s'acorden les mesures següents:
  
2.1 Requerir el deutor perquè en el termini de 10 dies pague al creditor la quantitat de 62.698,89 euros de principal, més la de 18.809,67 euros calculada per a interessos de demora, despeses i costes, sense perjuí, esta darrera quantitat, de liquidació ulterior.
  
2.2 L'immediat embargament preventiu dels béns del deutor, per les quantitats expressades, per si no s'atén al requeriment.
  
A este fi, expediu un manament a l'agent judicial d'este jutjat que corresponga o, si escau, del servici comú de notificacions i embargaments, perquè assistit del secretari o oficial habilitat, procedisca a l'efectivitat del que s'ha acordat.
  
3. Advertiu el deutor en l'acte del requeriment que, si dins del termini de 10 dies ni paga ni s'oposa al juí, en la forma que després es dirà, es despatxarà execució contra els seus béns per a fer pagament al creditor de les quantitats reclamades.
  
Contra esta interlocutòria no s'hi pot interposar recurs, però la part demandada pot, dins dels 10 dies del requeriment de pagament, presentar demanda d'oposició al juí canviari per les causes o motius establits en l'article 67 de la Llei Canviària i del Xec. Però pel simple fet de l'oposició no es deixarà sense efecte l'embargament preventiu acordat.
  
Cosa que acorda i firma sa senyoria. En done fe.